Anton Müller

Anton MÜLLER, pli konata sub la pseŭdonimo Bruder Willram (naskiĝinta la  en Bruneck, mortinta la  en Insbruko) estis aŭstra verkisto kaj romkatolika pastro. Li ĉefe verkis patrujajn poemojn kaj edifajn katolikaĵojn. 

 Vivo
Estante filo de ĉarpentisto li frekventis en Brixen la gimnazion Vinzentinum; post trapasto de la abiturienta ekzameno li samurbe eniris la porpastran seminarion. Ĉar jam tiam evidentis lia poeta talento li aniĝis al la poeta rondo Netheborn kies anoj donis al si kromnomoj. Tiel estiĝis la nomo Bruder Willram. Li ricevis la sacerdotan ordinacion en la katedralo de Brixen en 1892; sekvis kapelanaj jaroj en Nikolsdorf, kie li publikigis sian unuan poezikolekton Kiesel und Krystall. La jarojn 1899 ĝis 1901 pasigis li en Romo altlerneje por plukleriĝi je arĥeologio kaj arthistorio. Poste li venis Insbrukon kie li denove laboris helppastrece ĝis ekdeĵoro kiel instruisto pri religio ĉe la Porinstruista seminario insbruka; samfunkcie li restis ĝis retiriĝo en la 1933-a jaro.

Krom la instruado gravis por li fari popularajn paroladojn, predikadi kaj verkadi: liaj militglorigantaj skribaĵoj el la Unua mondmilito ja frapis multajn esploristojn kaj eĉ jam samtempulojn. En la periodaĵo "Die Fackel" en 1920, Karl Kraus taksis la produktojn de Müller sangosoiofanta spirita elpensitaĵaro de abomena pormilita lirikisto."Blut muss fließen. Das Museum Absam auf der Blut- und Tintenspur des Kriegshetzers Bruder Willram."  - Ĉe: Tiroler Tageszeitung, 5.1.2016 Postmilite Müller fondis la societon Bruder-Willram-Bund kiu engaĝiĝis por malriĉaj junuloj. 

Multaj liaj publikigitaj aferoj ricevis premiojn. 
 Verkoj (elekto)

 Wanderweisen und Heimatlieder, 1897
 In wachen Träumen, 1901
 Blütenstaub und Blättergold, 1903
 Heliotrop, 1905
 Grünes Laub und weißer Flieder, 1906
 Aus goldenen Tagen, 1910
 Bilder auf Goldgrund, 1912
 Das blutige Jahr, 1915
 Der lange Kampf, 1917
 Aus Herz und Heimat, 1918
 Unter morgenländischem Himmel, 1923

 Literaturo 

G. Weiß: "Müller, Anton". - Ĉe: Österreichisches Biographisches Lexikon 1815–1950 (ÖBL). Volumo 6, Verlag der Österreichischen Akademie der Wissenschaften, Wien 1975, ISBN 3-7001-0128-7, p. 409
 Josef Weingartner k. a.: Originale im Priesterrock. Erinnerungen. Tyrolia-Verlag, Innsbruck k. a. 1962 (=Tyrolia-Geschenktaschenbücher, 24), p. 30–79.
 Martin Kolozs: Zur höheren Ehre – Die Tiroler Priesterdichter Reimmichl, Bruder Willram, Josef Weingartner und Reinhold Stecher. Biographien, Universitätsverlag Wagner, Innsbruck 2017.
 Hannes Mittermaier: "Bruder Willram zwischen Volksverhetzung, Kriegstheologie und spätem Reuebekenntnis. Literatur als Kriegsdienst – Sünde oder Seelenheil?" Ĉe: Der Schlern, 5/2019,  p. 16–33 

 Eksteraj ligiloj

 Brenner-Archiv  
 Eintrag über Bruder Willram ĉe: Lexikon Literatur in Tirol

 Notoj

Kategorio:Aŭstraj verkistoj
Kategorio:Poetoj
Kategorio:Germanlingvaj verkistoj
Kategorio:Tirolanoj
Kategorio:Pedagogoj
Kategorio:Naskiĝintoj en 1870
Kategorio:Mortintoj en 1939
Kategorio:Romkatolikaj pastroj en Aŭstrio